Fanbanden - en podcast om Olsenbanden

Fanbanden er et forum for de norske filmene om Olsenbanden, drevet av Knut Andreas Foss, Torgeir Hegna og Johannes Slettedal. 

Gjennom et tett samarbeid med gjenlevende aktører fra filmene, har Fanbanden samlet inn informasjon og audiovisuelt materiale fra innspillingene av filmene som foregikk fra 1969 til 1999. 
I juni 2019 tok Fanbanden initiativ til å henge opp en blå plakett utenfor huset til Kjell og Valborg på Kampen i Ullensakergata 1A. 

02. oktober 2019 gjestet Fanbanden God morgen Norge sammen med forfatter Jon Selås for å snakke om filmseriens 50-årsjubileum.

Boken om Olsenbanden 
I samarbeid med Egmont Forlag og forfatter Jon Selås bidro de med utgivelsen av boken "Olsenbanden - Et helmax norsk filmeventyr". Boka fikk en varm mottakelse av Kinomagasinet og Agderposten.

Fanbanden - En  podcast om Olsenbanden 
I tillegg har de produsert podcasten "Fanbanden" som tar for seg hver enkelt film, i tillegg til å dykke ned i materien Olsenbanden, slik det aldri tidligere er gjort. Formålet med podcasten er å fortelle en heller ukjent historie om Norges mest suksessrike filmklassikere gjennom tidene. Podcasten er produsert i samarbeid med WLG Media og Nordisk Film.

Episoder 

 Olsenbanden (Operasjon Egon) - Pilot (Utgitt 31.05.2019)
 Olsenbanden og Dynamitt-Harry (Utgitt 09.06.2019)
 Olsenbanden tar gull (Utgitt 16.06.2019)
 Til minne om Knut Andersen (Intervju med regissør og teamfilm-grunnlegger Knut Andersen. (Utgitt 07.07.2019)
 Live fra Oslo Pix - Olsenbanden 50 år (Utgitt 11.08.2019)
 Olsenbanden og Dynamitt-Harry går amok (Utgitt 17.08.2019)
 Olsenbanden møter kongen og knekten (Utgitt 08.09.2019)
 Olsenbandens siste bedrifter (Utgitt 15.09.2019)
 Olsenbanden for full musikk (Utgitt 22.09.2019)
 Boken om Olsenbanden - med Jon Selås (Utgitt 29.09.2019)
 Olsenbanden og Dynamitt-Harry på sporet (Utgitt 13.10.2019)
 Olsenbanden + Data-Harry sprenger verdensbanken (Utgitt 20.10.2019)
 Olsenbanden og Dynamitt-Harry mot nye høyder (Utgitt 27.10.2019)
 Hele norges Basse! - Intervju med Pål Johannessen (Utgitt 02.11.2019)
 Olsenbanden gir seg aldri (Utgitt 17.11.2019)
 Olsenbandens aller siste kupp (Utgitt 23.11.2019)
 Men Olsenbanden var ikke død (Utgitt 30.11.2019)
 Olsenbandens siste stikk (Utgitt 08.12.2019)
 Julespesial (Utgitt 23.12.19)
 Til minne om Knut Bohwim - Intervju med Teamfilm-grunnlegger, regissør og Olsenbandens far, Knut Bohwim (Utgitt 23.12.2020)

Eksterne lenker 

Norske podkaster